
PËR DHËNIEN E MIRATIMIT PARAPRAK PËR KRYERJEN E VEPRIMTARISË SHTESË NGA BANKA E PARË E INVESTIMEVE, ALBANIA SHA

Në bazë dhe për zbatim të nenit 12 shkronja “a”, nenit 43, shkronjat “c” dhe “e”, të ligjit nr.8269, datë 23.12.1997 “Për Bankën e Shqipërisë”, të ndryshuar, të nenit 23, pikat 1 dhe 3, të nenit 24, pika 1, shkronja “ç”, nenit 54, pika 2 shkronja “e” dhe nënpika “i”, të ligjit nr.9662, datë 18.12.2006 “Për bankat në Republikën e Shqipërisë”, të nenit 45 të ligjit nr.9879, datë 21.2.2008 “Për titujt”, me propozimin e Departamentit të Mbikëqyrjes, Këshilli Mbikëqyrës i Bankës së Shqipërisë

VENDOSI:

1. Të japë miratimin paraprak për kryerjen, nga Banka e Parë e Investimeve, Albania sh.a., të veprimtarisë financiare shtesë, si më poshtë:
“- Ndërmjetësimi për transaksionet monetare të marrjes në kujdestari, shërbimet depozituese dhe të besimit.”.
2. Autorizohet Guvernatori i Bankës së Shqipërisë për të kryer ndryshimet përkatëse në aneksin e licencës së Bankës së Parë të Investimeve, Albania sh.a., sipas pikës 1 të këtij vendimi.
3. Ngarkohet Departamenti i Mbikëqyrjes për zbatimin e këtij vendimi.
4. Ngarkohen Departamenti i Marrëdhënieve me Jashtë, Integrimit Europian dhe Komunikimit, për publikimin e këtij vendimi në Buletinin Zyrtar të Bankës së Shqipërisë dhe në Fletoren Zyrtare të Republikës së Shqipërisë.
Ky vendim hyn në fuqi menjëherë.

